**ACORD DE MEDIU**

**PROIECT**

 Ca urmare a cererii adresate de **COMUNA TARCĂU** cu sediul în judeţul Neamţ, telefon 0233 /240951, înregistrată la A.P.M. Neamţ cu nr. 6931 din 02.11.2015 și a completărilor ulterioare înregistrate sub nr. 8410 /18.11.2016

 în baza Ordonanţei de urgenţă a Guvernului nr.195 /2005 privind protecţia mediului aprobată cu modificări şi completări prin Legea nr.265 /2006, a Hotărârii Guvernului nr.445 /2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, după caz, se emite:

**ACORD DE MEDIU**

pentru proiectul **“Înființare sistem de alimentare cu apă potabilă și canalizare menajeră cu stație de epurare satele Tarcău și Straja, comuna Tarcău, județul Neamț”**

**în scopul:** asigurării alimentării cu apă potabilă şi colectării apelor uzate, în sistem centralizat, pe teritoriul localităţilor susmenţionate

**care prevede:**

**I. Descrierea proiectului:**

**Lucrări propuse:**

**A. ALIMENTAREA CU APĂ**

**1. Sursa**: sistemul de alimentare cu apă a orașului Bicaz; debit necesar 4,45 l /s.

**2. Aducțiune și înmagazinare**: - conductă de aducțiune cu lungimea de 2530 m (550 m în oraș Bicaz și 1980 m în comuna Tarcău); contorizare cu apometru D=65 mm montat în stația de pompare SP1 Bicaz;

- stație de pompare apă de la conducta de aducțiune la rezervorul de înmagazinare echipată cu 3 pompe (2 active + 1 rezervă);

- înmagazinare apă în rezervor din beton armat monolit (V=300 mc; Vri=149,53 mc; debit refacere rezervă de incendiu 2,08 mc /h) echipat cu următoarele instalații hidraulice:

 - conductă de alimentare cu apă metalică (D=150 mm) prevăzută cu 2

 robinete cu plutitor (D=100 mm);

 - conducte de distribuție metalice (D1=250 mm; D2=200 mm) ce preiau

 apa din rezervor de la nivele diferite (din volumul de compensare sau din

 rezerva intangibilă pentru incendiu) după caz;

 - conductă racord P.S.I. metalică (D=100 mm), ce alimentează un hidrant

 exterior de incendiu (D=100 mm), alimentat din rezerva de incendiu,

 amplasat în vecinătatea rezervorului, cu asigurare acces auto;

 - conductă de golire metalică (D=150 mm), montată la radierul rezer-

 vorului, cu descărcare prin bașa din camera vanelor, cămin de canalizare

 exterior și conductă din PVC 200 (L=220 m), în rigola drumului de

 exploatare;

 - conductă de preaplin metalică (D=150 mm) cu descărcare în căminul de

 descărcare a conductei de golire.

**- 2 -**

**3. Instalații de tratare**: stație de tratare cu clor gazos prevăzută cu stație de pompare apă în rezervor echipată cu 3 pompe (2 active + 1 rezervă) și 2 cămine de preluare a apei golite de la stație, prevăzute cu grătar, racordate la canalizarea orașului Bicaz.

**4. Rețea de distribuție**: în sat Tarcău (conducte din PEHD D=110 ÷ 200 mm, L=3570 m); în sat Straja (conducte din PEHD D=110 ÷ 160 mm, L=4005 m); conducte de legătură din PEHD D=110 ÷ 200 mm, L=3635 m; branșamente la rețeaua de distribuție cu conducte PEHD L=3 m (225 în sat Tarcău și 150 în sat Straja); 30 hidranți supraterani D=80 mm (15 buc. în sat Tarcău și 15 buc. în sat Straja).

**5. Construcții auxiliare**: supratraversare râu Tarcău cu conducta de alimentare (D=150 mm), izolată termic și anticoroziv, montată pe suprastructura podului (L=47,10 m); subtraversare râu Bistrița pe secțiunea Cătun Lunca, sat Tarcău cu conducta de alimentare (L=83,70 m) montată în tub metalic (D=300 mm), lestată cu blocuri din beton; subtraversare râu Bistrița pe secțiunea DC pod vechi CF, sat Straja cu conducta de alimentare (L=85,60 m) montată în tub metalic (D=300 mm), lestată cu blocuri din beton.

**5. Zone de protecţie sanitară**: zonă de protecţie sanitară cu regim sever la rezervorul de înmagazinare, împrejmuită cu gard.

**B. REŢEA DE CANALIZARE ŞI STAŢIE DE EPURARE**

**1. Reţele colectoare ape uzate:**

- sat Tarcău: conducte PVC L= 3570 m, D=200 ÷ 315 mm (pentru curgere gravitaţională) și L=3600 mm, D=110 ÷ 160 mm (pentru funcționare prin pompare);

- sat Straja: conducte PVC L= 4005 m, D=200 ÷ 250 mm (pentru curgere gravitaţională) și L=3300 mm, D=140 mm (pentru funcționare prin pompare);

**2. Construcţii auxiliare**:

- 375 cămine de vizitare din tuburi de beton (pe rețeaua cu curgere gravitațională);

- cămine de vane de secționare (pe rețeaua cu funcționare prin pompare);

- 7 staţii de pompare ape uzate dotate cu electropompe submersibile;

- supratraversare râu Tarcău cu conducta de canalizare prin pompare (D=125 mm),

izolată termic și anticoroziv, montată pe suprastructura podului (L=47,10 m); subtraversare râu Bistrița pe secțiunea Cătun Lunca, sat Tarcău cu conducta de

canalizare (L=83,70 m) montată în tub metalic (D=300 mm), lestată cu blocuri din

beton; subtraversare râu Bistrița pe secțiunea DC pod vechi CF, sat Straja cu conducta de canalizare (L=85,60 m) montată în tub metalic (D=300 mm), lestată cu blocuri din beton.

**3. Staţia de epurare**:

- staţia de epurare mecano – biologică, dimensionată pentru debitul Q=300 mc /zi, este amplasată pe dealul Măciucași, pe malul drept al râului Bistrița; se amplasează pe platformă din beton armat, așezată pe strat din balast;

- schema tehnologică:

* omogenizare;
* grătar cu curățire manuală;

**- 3 -**

* instalație de sitare și desnisipare (materialele solide sunt reținute în container; apa sitată și desnisipată este evacuată în bazin de stocare);
* tratare apă sitată cu precipitat pentru reducerea fosforului și sedimentare rapidă;
* pompare apă uzată, cu pompă submersibilă dotată cu tocător, spre modulul mecano – biologic (decantor primar pentru separare nisip, suspensii grosiere și grăsimi);
* colectare nămol din decantor și evacuare prin pompare în bazinul de stocare și îngroșare nămol primar și în exces; colectare grăsimi în bazin vidanjabil;
* denitrificare apă epurată în bazin cu nămol activ prevăzut cu panouri de aerare cu bule fine;
* separare parte grosieră din apa cu nămol activ în decantor secundar;
* deshidratare nămol îngroșat în instalație cu melc și sită cu evacuare în container și predare la colectori autorizați;
* tratare apă epurată cu ultraviolete.

**4. Evacuare apă epurată în emisar (râul Bistrița):**

- evacuare gravitațională în râul Bistrița prin gură de vărsare din beton racordată la albia minoră cu o rizbermă din piatră brută, cu încadrarea indicatorilor de calitate în prevederile NTPA 001 /2005.

**5. Zonă de protecţie staţie de epurare:**

- zonă de protecţie sanitară împrejmuită cu gard.

**II. Motivele şi considerentele care au stat la baza emiterii acordului:**

Prin realizarea proiectului, conform concluziilor Studiului de evaluare a impactului se estimează următoarele efecte:

- impact negativ nesemnificativ în zona amplasamentului proiectului sau zonele învecinate, pentru componentele mediului (apă, aer, sol, biodiversitate), pe perioada implementării proiectului.

**III. Măsuri pentru prevenirea, reducerea şi compensarea efectelor negative**

**semnificative asupra mediului:**

- toate lucrările se vor realiza în conformitate cu documentaţia tehnică avizată şi cu

respectarea condiţiilor impuse prin actele de reglementare emise de instituţiile nominalizate în Certificatul de urbanism nr. 184 /26.10.2015;

- se vor respecta condiţiile impuse prin Avizul de gospodărire a apelor nr. 150 /21.07.2017;

- nu se vor realiza depozite intermediare de materiale şi deşeuri în albia și pe malurile apelor (curgătoare și stătătoare);

- se interzice utilizarea utilajelor şi mijloacelor de transport auto cu un grad ridicat

de uzură ce prezintă pierderi de carburanţi şi /sau lubrifianţi;

- se vor întreţine malurile şi albia râurilor Tarcău și Bistrița, pentru protejarea faunei şi florei acvatice a râului, precum şi pentru asigurarea secţiunii de scurgere a apelor;

- se interzic alimentarea cu carburanţi şi /sau lubrifianţi în spaţii neprotejate contra infiltrării în sol a eventualelor pierderi; întreţinerea utilajelor şi a mijloacelor de

**- 4 -**

transport auto se va realiza doar în spaţii special amenajate în acest scop; la terminarea programului de lucru zilnic se vor retrage utilajele în afara zonei protejate;

- deşeurile rezultate vor fi depozitate în zone special amenajate fiind predate periodic la Societăţi autorizate;

- orice formă de exploatare sau utilizare a resurselor naturale precum şi orice formă de folosire a terenului incompatibile cu scopul de protecţie şi /sau de conservare a habitatelor naturale şi protecţia plantelor şi animalelor sălbatice sunt interzise;

- nu se va circula pe malurile râurilor; viteza autobasculantelor pe teritoriul ariei protejate, în vecinătatea acesteia şi în zonele locuite va fi redusă până la 5 km /h; în perioadele caracterizate de temperaturi ridicate se vor stropi drumurile de acces;

- se va face reconstrucţia ecologică la finalul lucrărilor, cu nivelarea şi recopertarea cu sol vegetal şi cu afânarea solului afectat de implementarea proiectului;

- se va permite reprezentanţilor autorităţilor pe linie de protecţia mediului accesul la perimetru;

- se interzice arderea vegetaţiei;

- se vor respecta perioadele de cuibărit.

**IV. Condiţii care trebuie respectate:**

Sunt interzise:

a) uciderea sau capturarea intenţionată a vieţuitoarelor din zonă, indiferent de

metoda utilizată;

b) deteriorarea, distrugerea şi /sau culegerea intenţionată a cuiburilor şi /sau ouălor din natură;

c) culegerea ouălor din natură şi păstrarea acestora, chiar dacă sunt goale;

d) perturbarea intenţionată, în special în cursul perioadei de reproducere de

creştere, de hibernare şi de migraţie;

e) deţinerea exemplarelor din speciile pentru care sunt interzise vânarea şi capturarea;

f) vânzarea, deţinerea şi /sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat;

g) distrugerea tufişurilor şi arbuştilor;

h) depozitarea de materiale de construcţie şi a deşeurilor în perimetrul destinat proiectului;

i) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre

stadiile ciclului lor biologic;

j) deteriorarea şi /sau distrugerea locurilor de reproducere ori de odihnă a viețuitoarelor din zonă;

k) evacuări de ape uzate neepurate în apele de suprafaţă, subterane sau pe terenurile adiacente; calitatea apelor uzate epurate, evacuate în emisar, se va încadra în prevederile H.G. 352 /2005 (NTPA 001 /2005).

**V. Informaţii cu privire la procesul de participare a publicului în procedura derulată:**

Dezbaterea publică a proiectului s-a realizat în următoarele etape:

**- 5 -**

- anunţ public, privind solicitarea acordului de mediu, în ziarul “Realitatea” din 22.12.2016 şi pe pagina de internet a A.P.M.Neamţ, în data de 21.11.2016 – nu s-au înregistrat contestaţii;

- anunţ public, privind decizia etapei de încadrare, în ziarul “Realitatea” din 13.01.2017 şi pe pagina de internet a A.P.M. Neamţ, în data de 16.01.2017 – nu s-au înregistrat contestaţii;

**-** îndrumar privind etapa de definire a domeniului pe pagina de internet a A.P.M. Neamţ în data de 27.01.2017 – nu s-au înregistrat contestaţii;

- anunţ public privind depunerea Raportului privind impactul asupra mediului şi comunicarea datei, orei şi locului de organizare a şedinţei de dezbatere public, în ziarul “Monitorul de Neamţ” din 04.08.2017, pe pagina de internet a A.P.M. Neamţ în data de 26.07.2017 şi la sediul Primăriei comunei Tarcău (adresa nr. 6042 /25.07.2017);

- dezbatere publică Raport privind impactul asupra mediului (Proces verbal nr. 34 /05.09.2017) la sediul Primăriei comunei Tarcău și adresa Comunei Tarcău nr. 7117 /05.09.2017 – nu s-au înregistrat contestații;

- adresele Comunei Tarcău nr. 6371, 6373 și 6375 /08.08.2017 către S.G.A. Neamț, D.S.P. Neamț și G.N.M. – C.J. Neamț privind convocarea la dezbaterea public a Raportului privind impactul asupra mediului (inclusiv confirmările de primire);

- anunţ public privind decizia de emitere a Acordului de mediu, în ziarul

“Monitorul de Neamţ” din 12.09.2017 şi pe pagina de internet a A.P.M. Neamţ în data de 08.09.2017 – nu s-au înregistrat contestaţii.

**Documentaţia ce a stat la baza emiterii acordului de mediu conţine:**

- Memoriu tehnic întocmit de S.C. T.C.H. PROIECT S.R.L. Piatra Neamț;

- Raport la studiul de impact asupra mediului întocmit de S.C. ECO SOL 21 S.R.L. Iași (Certificat de înregistrare emis de M.M.A.P. în data de 15.04.2016) și S.C. REDICOM ECO S.R.L. Iași (Certificat de înregistrare emis de M.M.A.P. în data de 15.04.2016);

- Proces verbal de verificare a amplasamentului nr. 6931 /03.11.2015;

- Decizia etapei de evaluare iniţială nr. 6931 /04.11.2015;

- Lista de control în etapa de încadrare din 21.11.2016;

- Decizia etapei de încadrare nr. 8410 /25.01.2017;

- Lista de control în etapa de definire a domeniului evaluării din 26.01.2017;

- Adresa A.P.M. Neamţ nr. 6931 /26.01.2017 (referitoare la conţinutul Studiului de impact);

- Lista de control pentru etapa de analiză a studiului de impact din 25.07.2017;

- Decizia A.P.M.Neamț nr. 6720 /07.09.2017 și Adresa A.P.M. Neamţ nr. 5661 /07.09.2017 (referitoare la emiterea acordului de mediu);

- Certificat de urbanism nr. 184 /26.10.2015;

- Hotărârile Consiliului Local al comunei Tarcău nr. 71 /27.11.2015, nr. 74 /27.11.2015 și nr. 22 /28.04.2017;

- Aviz de gospodărire a apelor nr. 150 /21.07.2017;

- Notificarea Direcției de Sănătate Publică Neamț nr. 253 /06.11.2015;

- Aviz ISU nr. 3541342 /20.06.2017;

**- 6 -**

- Aviz Compania Națională de Căi Ferate CFR S.A. – Sucursala Regională de Căi Ferate Iași nr. 5.1 /A /607 /15.12.2015;

- Aviz Direcția Silvică Neamț nr. 7028 /11.12.2015;

- Hotărârea Consiliului Local al orașului Bicaz nr. 157 /26.11.2015;

- Adresa Consiliului Județean Neamț nr. 19122 /28.10.2015;

- Hotărârea Consiliului Județean Neamț nr. 99 /18.05.2015;

 - Aviz nr. 467 /18.11.2015 emis de TELEKOM ROMANIA COMMUNICATI-

ONS S.A.;

- Avizele nr. 35297 /17.11.2015, nr. 37426 /19.11.2015 și nr. 37497 /19.11.2015 emise de Compania Județeană APA SERV S.A. Neamț;

- Dovada afişării la sediul Primăriei comunei Tarcău a anunţului public privind dezbaterea publică a Raportului privind impactul asupra mediului (adresa nr. 6042 /25.07.2017) și a deciziei de emitere a acordului de mediu (adresa nr. 7437 /15.09.2017);

- Proces verbal dezbatere publică Raport privind impactul asupra mediului nr. 34 /05.09.2017 întocmit la sediul Primăriei comunei Tarcău;

- Anunţurile publice în ziarele ”Realitatea” din 22.12.2016 și 13.01.2017 și “Monitorul de Neamţ” din 04.08.2017 și 12.09.2017;

- Chitanțele nr. 173705 /02.11.2015 și nr. 180119 /07.09.2017; Extras de cont nr. 1430 /23.11.2016; Ordin de plată nr. 584 /10.05.2017.

În cazul în care proiectul suferă modificări, titularul este obligat să notifice în scris A.P.M. Neamţ asupra acestor modificări.

Prezentul acord de mediu este valabil pe toată perioada punerii în aplicare a proiectului.

Nerespectarea prevederilor prezentului acord atrage suspendarea şi anularea acestuia, după caz.

Prezentul acord poate fi contestat în conformitate cu prevederile Hotărârii Guvernului nr. 445 /2009 şi ale legii contenciosului administrativ nr. 554 /2004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural

sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, prevăzute de HG 445 /2009, cu respectarea prevederilor Legii contenciosului administrativ nr. 554 /2004, cu modificările ulterioare.

Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile

cerute de legislaţia în vigoare, considerându-se că acestea sunt vătămate într-un

drept al lor sau într-un interes legitim.

**- 7**

Soluţionarea cererii se face potrivit dispoziţiilor Legii nr. 554 /2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite autorităţii publice emitente, în termen de

30 de zile de la data aducerii la cunoştinţa publicului a deciziei etapei de încadrare,

revocarea respectivei decizii.

Autoritatea publică emitentă are obligaţia de a răspunde la plângerea prealabilă în

termen de 30 de zile de la data înregistrării acesteia la acea autoritate.

Procedura administrativă prealabilă este gratuită.

**Director Executiv,**

**Ștefan GAL PAL**

**Şef Serviciu A.A.A.,**

**Monica ISOPESCU**

**Întocmit,**

**Liviu JIGĂU**